El Ministeri d'Hisenda aprova la revisió del Pla d'Ajust
15 juliol 2016

## El Ministeri d'Hisenda aprova la revisió del Pla d'Ajust15 juliol 2016Última actualització: 14 juliol 2025

![](../gestion/img/elministeriodehaciendaaprueba.jpg)  
  

**Salvador Gregori: "El Ministeri d'Hisenda torna a confiar i a donar suport, una altra vegada, la gestió econòmica i financera que s'està realitzant per part de l'actual govern"**

Després de l'aprovació per part del plenari municipal dels pressupostos del 2016 de la ciutat de Gandia en la jornada d'ahir, el coordinador general d'Economia i Hisenda, Salvador Gregori, ha comparegut aquest matí en roda de premsa per anunciar que ahir es va rebre per registre d'entrada un escrit del Ministeri d'Hisenda on s'informava satisfactòriament sobre la revisió del Pla d'Ajust.

Literalment l'escrit indica que "El pla d'Ajust presentat s'ha valorat favorablement per aquesta Secretaria General". Referent a això, Gregori ha explicat que el Pla d'Ajust ja s'havia aprovat però que davant d'una sèrie de circumstàncies es va haver de fer una revisió que ahir va ser valorada positivament. "_El Ministeri d'Hisenda torna a confiar i a donar suport una altra vegada, la gestió econòmica i financera que s'està realitzant per part de l'actual govern_".

Sobre l'aprovació dels pressupostos municipals, el coordinador general d'Economia i Hisenda, ha afirmat: "_Són els comptes d'un nou futur per a Gandia. És una cosa que necessitava la ciutat i que permetrà fer front a totes les despeses de l'any i ens permetrà pagar el pendent. Esperem poder estar dins el termini de pagament legal al final de la legislatura. És una cosa que contempla la ruta traçada_” i afegia que "_entrem en una nova etapa pressupostària més racional, allunyada de nombres ficticis i l'eufòria_".

Finalment, Gregori ha avançat que "_aviat podrem anunciar notícies bones per a la ciutat. Si es complixen les previsions, probablement podríem arribar a renegociar les condicions de l'Ajust al final de la legislatura però cal tenir en compte que el forat és molt gran_".